CELEX: 22009D0153
Language: bg
Date: 2009-12-04 00:00:00
Title: Решение на Съвместния комитет на ЕИП № 153/2009 от 4 декември 2009 година за изменение на приложение XXI (Статистика) и на протокол 30 относно специфичните разпоредби за организацията на сътрудничеството в областта на статистиката към Споразумението за ЕИП

11.3.2010   
            
            
               BG
            
            
               Официален вестник на Европейския съюз
            
            
               L 62/56
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 153/2009
   от 4 декември 2009 година
   за изменение на приложение XXI (Статистика) и на протокол 30 относно специфичните разпоредби за организацията на сътрудничеството в областта на статистиката към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XXI към Споразумението бе изменено с Решение № 113/2009 на Съвместния комитет на ЕИП от 22 октомври 2009 г. (1)
               
            
         
               (2)
            
            
               Протокол 30 към Споразумението бе изменен с Решение № 90/2009 на Съвместния комитет на ЕИП от 3 юли 2009 г. (2)
               
            
         
               (3)
            
            
               Регламент (ЕО) № 223/2009 на Европейския парламент и на Съвета от 11 март 2009 година относно европейската статистика и за отмяна на Регламент (ЕО, Евратом) № 1101/2008 за предоставянето на поверителна статистическа информация на Статистическата служба на Европейските общности, на Регламент (ЕО) № 322/97 на Съвета относно статистиката на Общността и на Решение 89/382/ЕИО, Евратом на Съвета за създаване на Статистически програмен комитет на Европейските общности (3), трябва да бъде включен в Споразумението,
            
         
               (4)
            
            
               Регламент (ЕО) № 223/2009 отменя Регламент (ЕО, Евратом) № 1101/2008 на Европейския парламент и на Съвета (4) и Регламент (ЕО) № 322/97 на Съвета (5), които са включени в Споразумението и които съответно трябва да бъдат отменени по силата на Споразумението.
            
         
               (5)
            
            
               Всички позовавания на Статистическия програмен комитет (СПК) от Протокол 30 към Споразумението трябва да бъдат заменени с позоваване на Комитета на Европейската статистическа система (КЕСС),
            
         РЕШИ:
   Член 1
   Приложение XXI към Споразумението се изменя, както следва:
   
               1.
            
            
               Текстът от точка 17 (Регламент (ЕО, Евратом) № 1101/2008 на Европейския парламент и на Съвета) се заменя със следното:
               „32009 R 0223: Регламент (ЕО) № 223/2009 на Европейския парламент и на Съвета от 11 март 2009 година относно европейската статистика и за отмяна на Регламент (ЕО, Евратом) № 1101/2008 за предоставянето на поверителна статистическа информация на Статистическата служба на Европейските общности, на Регламент (ЕО) № 322/97 на Съвета относно статистиката на Общността и на Решение 89/382/ЕИО, Евратом на Съвета за създаване на Статистически програмен комитет на Европейските общности (ОВ L 87, 31.3.2009 г., стр. 164).“
            
         
               2.
            
            
               Текстът на точка 17а (Регламент (ЕО) № 322/97 на Съвета) се заличава.
            
         Член 2
   Протокол 30 към Споразумението се изменя, както следва:
   
               1.
            
            
               Текстът от член 1, параграф 6 се заменя със следното:
               „Управлението на статистиката от държавите от ЕАСТ се ръководи от Регламент (ЕО) № 223/2009 на Европейския парламент и на Съвета от 11 март 2009 г. относно европейската статистика (ОВ L 87, 31.3.2009 г., стр. 164).“
            
         
               2.
            
            
               Думите „Статистически програмен комитет (СПК)“ от член 1, параграф 1 се заменят с думите „Комитет на Европейската статистическа система (КЕСС)“.
            
         
               3.
            
            
               Думите „СПК/ЕИП“ от член 1, параграфи 1 и 7 се заменят с думите „КЕСС/ЕИП“.
            
         Член 3
   Текстовете на Регламент (ЕО) № 223/2009 на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.
   Член 4
   Настоящото решение влиза в сила на 5 декември 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (6).
   Член 5
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 4 декември 2009 година.
      
         
            За Съвместния комитет на ЕИП
         
         
            Председател
         
         Oda Helen SLETNES
      
   
   
      (1)  ОВ L 334, 17.12.2009 г., стр. 15.
   
      (2)  ОВ L 277, 22.10.2009 г., стр. 43.
   
      (3)  ОВ L 87, 31.3.2009 г., стр. 164.
   
      (4)  ОВ L 304, 14.11.2008 г., стр. 70.
   
      (5)  ОВ L 52, 22.2.1997 г., стр. 1.
   
      (6)  Без отбелязани конституционни изисквания.